Pistonsi u finalu Istočne konferencije 4. put uzastopno
Recept za uspjeh nije se promjenio – čvrsta odbrana, koju je u nedjelju na Oburn Hilsu najbolje iskusio Lebron Džejms. On je Kavalirse 
Pistonsi iz Detroita su prvi tim kome je nakon 1993. godine, kada su to uradili Džordanovi Čikago Bulsi, pošlo za rukom da se četiri puta uzastopno plasiraju u finale konferencije. Uprkos rekordnom učinku u regularnom toku šamionata Pistonsi su, shodno njima svojstvenoj tradiciji, došli u situaciju da spašavaju polufinalnu seriju protiv Klivlenda. U sedmoj utakmici u svojoj dvorani detroit je slavio – 79:61. Recept za uspjeh nije se promjenio – čvrsta odbrana, koju je u nedjelju na Oburn Hilsu najbolje iskusio Lebron Džejms. On je Kavalirse u prvom poluvremenu predvodio sa 21 poenom, ali je u drugom poluvremenu bio potpuno zaustavljen. U posljednjih 4 i po minuta ubacio je još 6 poena. Pored toga tim Flipa Saundersa dozvolio je Klivlendu neslavnih 10 poena u trećoj četvrtini. "Kada ste pod pritiskom, radite ono što najbolje umijete, a kad smo mi u pitanju – to je igra u odbrani. Zaključali smo sve prilaze košu”, kazao je Saunders nakon utakmice. U pobjedničkom timu koji se u finalu konferencije sastaje sa Majamijem najefikasniji je bio Tišan Prins sa 20, dok su Hamilton, Rašid Valas i Bilaps takođe utakmicu završili sa dvocifrenim brojem poena. U ponedjeljak će biti poznati i finalisti u Zapadnoj konferenciji. U San Antoniju šamion dočekuje Dalas, dok će Sansi u Feniksu pokušati da dobiju majstoricu protiv LA Klipersa.